CELEX: 62009TJ0057
Language: sk
Date: 2011-10-20 00:00:00
Title: Rozsudok Všeobecného súdu (siedma komora) z 20. októbra 2011.#Alfastar Benelux proti Rada Európskej únie.#Verejné obstarávanie služieb - Postup verejného obstarávania Spoločenstva - Poskytovanie služieb spojených s technickou podporou - helpdesk a servisnými zásahmi na mieste pre osobné počítače, tlačiarne a periférne zariadenia generálneho sekretariátu Rady - Zamietnutie ponuky uchádzača - Povinnosť odôvodnenia.#Vec T-57/09.

Rozsudok Všeobecného súdu (siedma komora) z 20. októbra 2011 – Alfastar Benelux/Rada
      (vec T‑57/09)
      „Verejné zmluvy na poskytnutie služieb – Verejné obstarávanie – Poskytovanie služieb spojených s technickou podporou – helpdesk a servisnými zásahmi na mieste pre osobné počítače, tlačiarne a periférne zariadenia generálneho sekretariátu Rady
         – Zamietnutie ponuky uchádzača – Povinnosť odôvodnenia“
      
      1.                     Akty inštitúcií – Odôvodnenie – Povinnosť – Rozsah – Rozhodnutie o zamietnutí ponuky v rámci postupov verejného obstarávania
            služieb – Posúdenie na základe informácií, ktoré mala žalobkyňa k dispozícii v okamihu podania žaloby – Neoznámenie výhod
            týkajúcich sa vybranej ponuky – Nedostatok odôvodnenia (článok 253 ES; nariadenie Rady č. 1605/2002, článok 100 ods. 2; nariadenie
            Komisie č. 2342/2002, článok 149 ods. 3) (pozri body 24 – 29, 36 – 43)
      2.                     Mimozmluvná zodpovednosť – Podmienky – Nezákonnosť – Ujma – Príčinná súvislosť – Zrušenie rozhodnutia Rady o zamietnutí ponuky
            vydané v rámci postupov verejného obstarávania služieb z dôvodu nedostatočného odôvodnenia – Existencia nezákonnosti a príčinnej
            súvislosti závislá od preskúmania žalobných dôvodov, ktoré musia smerovať proti rozhodnutiu nahrádzajúcemu zrušené rozhodnutie
            – Predčasná povaha návrhu na náhradu škody (článok 288 druhý odsek ES) (pozri body 45 – 53)
      Predmet
      
         
               Jednak návrh na zrušenie rozhodnutia Rady z 1. decembra 2008, ktorým bola zamietnutá ponuka predložená zoskupením spoločností
                  Alfastar‑Siemens tvoreným spoločnosťami Alfastar Benelux a Siemens IT Solutions and Services SA v rámci verejného obstarávania
                  UCA/218/07 zameraného na technickú podporu – helpdesk a servisné zásahy na mieste pre osobné počítače, tlačiarne a periférne
                  zariadenia generálneho sekretariátu Rady (Ú. v. EÚ S 91, 2008, 122796) a ktorým sa zákazka zadala inému uchádzačovi, a jednak
                  návrh na náhradu škody
               
            Výrok
      
         
                  1.
               
               
                  
               
               
                  	Rozhodnutie Rady z 1. decembra 2008, ktorým bola zamietnutá ponuka predložená zoskupením spoločností tvoreným spoločnosťami
                     Alfastar Benelux a Siemens IT Solutions and Services SA v rámci verejného obstarávania UCA/218/07 zameraného na technickú
                     podporu – helpdesk a servisné zásahy na mieste pre osobné počítače, tlačiarne a periférne zariadenia generálneho sekretariátu
                     a ktorým sa zákazka zadala inému uchádzačovi, sa zrušuje.
                  
               
            
         
                  2.
               
               
                  
               
               
                  	Návrh na náhradu škody sa zamieta.
               
            
         
                  3.
               
               
                  
               
               
                  	Rada Európskej únie je povinná nahradiť trovy konania.